Tamsalt-a tebda-d, ɣef leḥsab n uṛabul n ccṛeɛ, ass n 5 Meɣres 2013, mi yettwaker wesgalef ɣlayen aṭas seg lmexzen n Teṛmist Taɣelnawt n Wemday n Tafilin n Wenfed, yernu tafilin n wenfed ay yettwakren seg-inna yegget fell-asent ussuter. Tafilin-a ttwaɛebbant ɣef sin n yikamyunen.
Tasestant ay tga temsulta taɣedmant d temsetla taɣelnawt tessaweḍ ɣer tifin n sin-nni n yikamyunen ay yettwasqedcen deg tukerḍa-a, yernu ttwassnen daɣ yemdanen ay ten-inehṛen. D aya ay yessawḍen ɣer wekcaf n uẓeḍḍa n ussetti. Ttwasqedcent tkamriwin n tɛessast n wasun-a amguran i lmend n waya.
Timhal n ussefqed ssawḍent ɣer tuḍḍfa n sin-nni n yimamyunen. Yiwen seg yimetthumen yettwabeẓ yernu d netta ay d-ikecfen dakken ttekkan 8 n yemdanen niḍen deg temsalt-a yernu tafilin-nni n wuzzal ay yettwakren nzant deg Lexḍareyya (Tubiret) d Lezzayer Tamaneɣt.
Awkil n tegduda yessuter 20 n yiseggasen n tkurmut i wakk wid ay yettekkan deg temsalt-a.
kab_Latn kab_Latn kab_Latn kab_Latn